kardosdrur/scandi-wiki huggingface dataset:
Özlem Saglanmak

Özlem Saglanmak (født 25. november 1980 på Nørrebro) er en dansk skuespiller, der oprindelig blev kendt, da hun lagde stemme til dukkefiguren den 12-årige Ali i voksen-julekalenderen Yallahrup Færgeby fra 2007. Hun har medvirket i en lang række danske teaterforestillinger, film og TV-serier.

Liv og karriere 

Özlem Saglanmak blev født på Nørrebro i København af forældre, der indvandrede fra Tyrkiet i begyndelsen af 1970'erne.

I 2006 afsluttede hun sin skuespilleruddannelse på Statens Teaterskole og har spillet i diverse teaterforestillinger, bl.a.
teaterudgaven af Midt om Natten,
Ulrich Seidls Fader Vor på Husets Teater (2006), Mungo Revy # 01 (2006),
Nordøst også på Husets Teater (2007),
og Julemanden.biz på Taastrup Teater (2007).
I 2012 spillede hun med i Børn er dumme på Teater Grob.
Derudover har hun medvirket i en række film og TV-serier fra Helle Ryslinges film Halalabad Blues i 2002 og Natasha Arthys film Fighter fra 2007, hvor Saglanmak ses som Jasmin til TV-serien Greyzone i 2018.

Julekalenderen Yallahrup Færgeby skabte en del debat, bl.a. pga. sproget, som Saglanmaks rolle Ali brugte.
Saglanmak blev inddraget i debatten, og hun forklarede: "Man skal ikke bevæge sig særlig langt væk, før der er et andet sprog og en anden virkelighed. Jeg er overbevist om, at der er unge mennesker, der bruger denne her jargon som i serien"
Hun er selv vokset op på Nørrebro. I 2019 medvirkede hun i tv-serien bedrag, som Sahar, der flirtede og studerede på CBS med Esben Smed, som havde hovedrollen i serien.

Udmærkelser 

I 2008 var Saglanmak ambassadør for Det europæiske år for interkulturelt dialog blandt andet sammen med forfatteren af Yallahrup Færgeby, Nanna Westh.
Som en af ti scenekunstnere modtog hun en talentpris ved Årets Reumert 2009. I 2017 var hun en af de tre nominerede til Årets Reumert som årets kvindelige ensemblerolle for sin optræden i forestillingen Sort vand på Betty Nansen Teatret.

Saglanmak modtog i 2021 en Robert-pris som årets kvindelige birolle for sit spil i filmen Shorta.

Filmografi

Film

TV

Referencer

Eksterne henvisninger 
 

Skuespillere fra Danmark
Tegnefilmsdubbere fra Danmark
Modtagere af Ole Haslunds Kunstnerfonds legat
Personer fra Nørrebro
Dessau-Roßlau

Dessau-Roßlau er en kreisfri by i den tyske delstat Sachsen-Anhalt. Den ligger hvor de to floder Elben og Mulde løber sammen. Byen er dannet ved at Dessau og Roßlau 1. juli 2007 blev sammenlagt. Dessau-Roßlau er indbyggermæssigt den tredje største by i Sachsen-Anhalt , efter Magdeburg og Halle.

Dessau 
 se hovedatikel:Dessau
Dessau har den største befolkning med omkring 77.000 indbyggere (2006). Det meste af byen ligger på venstre bred af floden Mulde, syd for dens udløb i Elben. Dessau blev nævnt første gang i 1213, og blev i det 14. århundrede hovedstad i den lille stat Anhalt-Dessau. Mellem 1863 og 1918 var den hovedstad for Anhalt. Fra den anden halvdel af 1800-tallet udviklede byen sig til en industriby. Den berømte arkitektskole Bauhaus lå i Dessau mellem 1925 og 1932.

Roßlau 
Roßlau har omkring 13.000 indbyggere (2006). Den ligger på Elbens højre bred, tæt ved dens sammenløb med Mulde, omkring 7 kilometer nord for Dessau centrum.

Byer i Sachsen-Anhalt
Byer langs Elben
Mikkel Trier Rygård

Mikkel Trier Rygård (født 11. november 1979) er en dansk skuespiller og dramatiker. 

Han gik på Skuespillerskolen ved Odense Teater årgang 2007-2011. Har siden 2011 arbejdet med Teater og film som skuespiller, dramatiker og iscenesætter. I 2012 stiftede han performance ensemblet Kastellet og i 2013 det reumertnominerede Den Lille Herres Teater. Han skrev dukketeaterforestillingen Arne går under, der i 2016 vandt to Reumertpriser. . Mikkel Trier Rygård modtog i 2017 og 2018 arbejds- og studierejselegater fra Statens Kunstfond og Skuespillerforbundet.  

Han har medvirket i Krummerne fra 1991, hvor han spillede Hans.

Eksterne henvisninger 

 

Skuespillere fra Danmark
UCR

UCR (Uncontrolled Chain Reaction) var et københavnsk punk, post-punk og gothisk band, der eksisterede fra 1979-1985. I starten inspireret af bands som Siouxsie & the Banshees og A Certain Ratio, senere af bl.a. Japan. 

UCR's udtryk er storladent, melankolsk, inciterende og messende. Tekstmæssigt betragtes tidens håbløshed og weltschmerz fra en distance med et ønske om at finde et bedre (mentalt) sted. UCR's musik udtrykker æstetikken i fortabelsen samtidig med drømmen om, at en bedre tid må komme. Stilmæssigt har musikken elementer af både goth-rock og new romanticism.

Bandet spillede i 1980 bl.a. i Rockmaskinen og på Channel One. I 1981 og '82 bl.a. i Saltlageret, i Barbue i åbningsåret 1984 og i 1985 i det hedengangne Ungdomshuset. 

UCR spillede bl.a. til punkfestivalerne Concerto de Nobrainos insanos (1980) og Nosferatu Festival (1982) og opvarmning til Theatre of Hate i Saltlageret i 1981.

Bandet var meget aktive på den danske punkscene, hvor de spillede sammen med bl.a. Sods, City-X, Ballet Mécanique, Before, ADS, Art in Disorder, Tee Vee Pop m.fl.

UCR indspillede i ca. 1981 materiale til en fuld LP i Karma Music Studio for pladeselskabet Irmgardz i forbindelse med indspilningen af deres single "Youseeare". Albummet er imidlertid aldrig udkommet, og 8-track masterbåndet er angiveligt forsvundet i forbindelse med Irmgardz kaotiske afvikling.

Blandt bandmedlemmerne var bl.a. Lars Bent Petersen (bas), Søren Søndergaard Johnsen (trommer), Karsten Hjarsø (guitar), Lone (vokal 1979-82), James (vokal 1982-83), Filip (vokal 1983-85), Bettina (keybd./kor) og Todd (perc.).

Medlemmerne i UCR var bl.a. ex-ADS og ex-D-Day og har enkeltvis senere spillet en rolle i bandsene Alter Ego, Selig, Playhouse, Frogstone og jetpetz.

Udgivelser 
 7"S 1982 Youseeare (Irmgardz / IRMGS 106)
 12"LP 1982 Communication (Irmgardz / IRMG 7)
 12"LP Comp 1982 Live Nosferatu Festival ( Nosferatu Records / NOS1)

Eksterne henvisninger 

 Blog med fotos og musik af UCR
 
 UCR "Night and Day" på YouTube
 UCR "Longings" på YouTube

Rockgrupper fra Danmark
Punkgrupper fra Danmark
Musikgrupper fra 1979
Musikgrupper opløst i 1985
Klisterbånd

Klisterbånd eller tape findes i mange varianter af basismateriale belagt med et tyndt lag klæbemiddel på en eller begge sider.

Kan bruges til at fastgøre én ting til en anden.

Klisterbånd kan have mange former for klæbemiddelstyper:

Trykaktiveret klisterbånd 
Trykaktiveret klisterbånd (Traditionel selvklæbende klisterbånd, gaffertape,...) består typisk af papir, plastfolie, film, tekstil eller metalfolie. Trykaktiveret klisterbånd klistrer kun på grund af tryk – varme, opløsningsmidler eller anden aktivering er ikke nødvendig.

Dobbeltklæbende klisterbånd anvendes f.eks. til at klistre et gulvtæppe fast til underlaget, så det ikke kan skride under brug.

Selvklæbende klisterbånd og røntgenstråler 
I amerikansk og russisk faglitteratur er det flere gange blevet nævnt at klisterbånd kan udsende røntgenstråler når det pilles af.

En artikel i det ansete amerikanske videnskabelige tidsskrift Nature, viser forskere at selvklæbende klisterbånd under afrulning i et lufttomt rum afgiver så meget røntgenstråler, at man kan lave et røntgenbillede af en finger. Man har ingen forklaring (2008) på hvordan røntgenstrålerne dannes.

Kilder

Se også 
 Dobbeltklæbende skumpude
AkzoNobel

Akzo Nobel N.V. (), markedsført som AkzoNobel, er et nederlandskbaseret mulitinationalt selskab med aktiviteter indenfor maling, overfladebehandling og kemikalier. Firmaet har hovedkvarter i Amsterdam, er noteret på Euronext og har aktiviteter i mere end 80 lande. Omsætningen var i 2013 14,59 mia. euro, og virksomheden beskæftigede 49.560 ansatte.

AkzoNobel Danmark består blandt andet af Akzo Nobel Salt A/S, tidligere Dansk Salt, der udvinder salt fra en underjordisk saltdiapir ved Mariager Fjord og sælger det under navnet JOZO, samt af malingvirksomheden Sadolin.

Eksterne henvisninger 

 AkzoNobel – Officiel hjemmeside

Referencer 

Kemivirksomheder fra Nederlandene
Multinationale virksomheder
Etableret i 1994
Kongelige hofleverandører
Selskaber noteret på Euronext exchanges
Konglomerater fra Nederlandene
Virksomheder i Amsterdam
Selskaber noteret på NASDAQ
Virksomheder i Mariagerfjord Kommune
Mineselskaber
Malingproducenter
IBM 7030

IBM 7030 er(var) en mainframe-computer, der også blev kendt som Stretch, var en supercomputer der i 1961 blev leveret til Los Alamos.

Eksterne henvisninger 

IBM Archives: 7030 Data Processing System

Supercomputere
7030
Fosfoniumion

I kemi er fosfonium en polyatomisk, positivt ladet ion med den kemiske formel PH4+. Den fremstilles ved protonering af fosfin. Den har en molekylvægt på 35,01 g/mol.

Se også
 Ammonium
 Hydronium

Kationer
X-43A

NASA X-43A er et eksperimentelt fly, der blev benyttet i 2000'erne.

Under testflyvninger opnåede flyet en hastighed på mach 9,6, hvilket er den højeste hastighed opnået for et fly. 

Der blev fremstillet tre eksemplarer af flyet af NASA i et samarbejde med Rusland og bygger på teknologierne fra russernes Scramjet, samt amerikanernes X-34 og X-43.

Eksterne kilder/henvisninger 
 NASA: X43-A – NASA goes hypersonic 

Eksperimentalfly
Smith & Wesson

Smith & Wesson er en amerikansk virksomhed, som fremstiller håndvåben. Virksomheden er den største fremstiller af håndvåben i USA. Virksomhedens hovedsæde ligger i Springfield, Massachusetts. Firmaet blev dannet af Horace Smith og Daniel B. Wesson i 1852.

Smith & Wesson har lavet en lang række håndholdte pistoler og revolvere. De producerer også bl.a. håndjern, knive, værktøj og ammunition.

Eksterne henvisninger 

Smith & Wesson hjemmeside
Smith & Wesson Revolver fotogalleri 

Skydevåbenproducenter
Etableret i 1852
Chris Mordetzky

Christopher "Chris" Todd Mordetzky (født 8. januar 1983) er en amerikansk fribryder bedst kendt fra WWE, hvor han kæmpede under navnet Chris Masters i deres RAW-liga. Den 8. november 2007 blev han imidlertid fyret fra WWE, da han fejlede en drugtest.

Eksterne henvisninger 

 

Wrestlere fra USA
Smith & Wesson model 500

Smith & Wesson model 500 er en 5-skuds revolver som bliver produceret af Smith & Wesson. Den affyrer .500 S&W Magnum-patroner. Den er baseret på den såkaldte X-frame. Løbets længde fås i 102, 222 og 267 mm. Denne revolver benyttes bl.a. til sport og jagt.

Pistoler
Våben fra USA
Bobby Lashley

Franklin Roberto "Bobby" Lashley (født d. 16. juli 1976) er en amerikansk fribryder og tidligere amatørbryder, der i øjeblikket kæmper for WWE, men er ude med en skade. Bobby Lashley er tidligere ECW World champion. Lashley begyndte i 2008 at træne til en karriere indenfor MMA (Mixed Martial Arts), men i april 2009, fik Lashley debut hos wrestlingbrandet TNA i forbindelse med et PPV arrangement.

Lashley begyndte i 2008 at træne til en karriere indenfor MMA (Mixed Martial Arts), men i april 2009, fik Lashley debut hos wrestlingbrandet TNA i forbindelse med et PPV arrangement. Han har nu valgt at fokusere primært på MMA, hvor han har vundet 5 ud af hans forløbige 6 kampe.

Eksterne henvisninger 

 
 
 

Wrestlere fra USA
Carly Colón

Carly Colón (født d. 21. februar 1979) er en puerto ricansk fribryder, der i øjeblikket kæmper for WWE som Carlito.

Eksterne henvisninger 

 

Wrestlere fra Puerto Rico
Jim Fullington

James "Jim" Fullington (født d. 16. juni 1963) var en amerikansk fribryder, der tidligere har kæmpet for bl.a. WCW, XPW, WWE og naturligvis ECW som The Sandman. Mens han kæmpede for WCW var han kendt som Hardcore icon.
Desuden har James været 5 gange ECW mester. James er mest kendt for sin tid hos ECW hvor han blev kendt som en ECW original og kendt for sin tendens til at have en pind ved sin side som nedlagde mange af sandmans  modstandere.

Eksterne henvisninger 

 
 

Wrestlere fra USA
Bertrand-konkurrence

Bertrand-konkurrence er en økonomisk teori brugt i økonomisk konkurrence opkaldt efter Joseph Louis François Bertrand, som beskriver når virksomhederne konkurrerer på pris og sætter pris simultant. Modellen bruges til at beskrive virksomheder, der opererer under duopol, men prissætter som under fuldkommen konkurrence.

Der antages at de to virksomheder producerer et homogent produkt. Det vil sige at forbrugerne er indifferente mellem om de køber produktet fra den ene eller anden producent. Er der forskel i prisen hos de to virksomheder får virksomheden med den laveste pris derfor hele efterspørgslen. Hvis 2 virksomheder i et duopol sætter prisen til det samme, så antages det at disse 2 virksomheder deler hele markedet ligeligt i mellem sig.

Konkurrenceformer
Tommy Dreamer

Thomas Laughlin (født d. 14. februar 1971) er en amerikansk fribryder, der i øjeblikket wrestler for WWE på ECW hvor han wrestler som Tommy Dreamer. Tommy Dreamer er tidligere ECW World champion. Dreamer er bedst kendt for sin tid i det originale ECW i Philadelphia, Extreme Championship Wrestling, hvor han blev kaldt 'The heart And Soul of ECW' selv om han kun holdt mesterskabstitlen en eneste gang i 30 minutter.

Han var involveret i de mest brutale storylines onscreen, var involveret i booking af matches og, med andre wrestlere, en del deres daglige liv i promotionen.

I dag er han mest husket for hans legitime forkærlighed for det gamle ECW og er konstant involveret i storylines, hvor han længes af hele sit hjerte at blive ECW World Champion atter en gang. Efter mange år i WWE valgte Dreamer at slutte sin karrieren nogle uger før At ECW (Extreme Championship Wrestling) sluttede.

Eksterne henvisninger 

 
 
 

Wrestlere fra USA
Extreme Championship Wrestling

Extreme Championship Wrestling var en amerikansk wrestlingorganisation, der eksisterede fra 1992 til 2001, hvor den blev opkøbt af World Wrestling Entertainment. WWE genoplivede i 2006 organisationen i form af brandet ECW på samme niveau som WWE's to andre brands RAW og SmackDown. Den originale organisation havde hovedsæde i Philadelphia, Pennsylvania og blev dannet af Tod Gordon. Organisationen var kendt for sin hardcore-wrestling og stilen lucha libre.

Pay-per-view-shows

ECW Titler 

 ECW World Heavyweight Championship 
 ECW Hardcore Championship  
 ECW World Tag Team Championship Championship 
 ECW Television Championship

Den eneste titel, som WWE har genoplivet, er ECW Championship, men det er ikke den samme som ECW World Heavyweight Championship og har ikke opnået status som ægte VM-titel. 

Wrestling
Stevie Richards

Michael Manna (født d. 9. oktober 1971) er en semi-pensionerede amerikansk fribryder, der i øjeblikket kæmper for WWE i ECW som Stevie Richards. Han er en multi-tid WWE Hardcore champion.

Eksterne henvisninger 

 
 

Wrestlere fra USA
Tank Abbott

David Lee "Tank" Abbott (født d. 26. april 1965) er en tidligere mixed martial artist og fribryder. Tank Abbott var frygtet i UFC for sin voldsomme brawling metoder, men det han havde i brawling skills, mener andre han manglede i teknik. I 1999 og 2000 wrestlede han for WCW, men fungerede mest som comic relief, trods hans barske omdømme.

Eksterne henvisninger 
 
 

Wrestlere fra USA
MMA-udøvere fra USA
I Wanna Be Your Man

"I Wanna Be Your Man" er en rock-sang skrevet af John Lennon og Paul McCartney. Den blev indspillet af både The Beatles og The Rolling Stones. Selvom The Beatles’ version er mere kendt i dag, var det The Rolling Stones’ version, der blev udgivet først.

The Rolling Stones-version 

The Rolling Stones version af nummeret - et tidligt hit for dem - var meget bluesinspireret og indeholdt Brian Jones' særprægede slideguitar. Det er også et af de få Stones-numre, hvor Jones synger kor. I USA blev sangen udgivet et stykke tid senere som b-side til "Not Fade Away". Det var den 6. marts 1964.

Ifølge kilder rendte enten The Rolling Stones manager/producer Andrew Loog Oldham eller The Rolling Stones selv ind i Lennon og McCartney på gaden, da disse vendte tilbage efter en frokost. Efter at have lyttet til Stones’ begyndelse til en single tog de med dem tilbage til studiet og færdiggjorde “I Wanna Be Your Man” – hvis vers de allerede havde arbejdet på – i hjørnet af lokalet mens de imponerede medlemmer af Rolling Stones så på . Mick Jagger fortalte om sangen i 1968: ”Nå, men vi kendte (The Beatles) på det tidspunkt og vi var ved at indspille og Andrew bragte Paul og John med til optagelse. De sagde de havde denne melodi… Jeg mener, den måde de sagde det på var alle tiders: ” Hej Mick, vi har denne her storslåede sang”. Så spillede de den, og vi syntes den lød meget reklameagtig, hvilket var hvad, vi havde ledt efter… ”

”I Wanna Be Your Man” blev indspillet med følgende musikere. Mick Jagger: vocal, Brian Jones: slideguitar og kor. Keith Richards: rytmeguitar, Bill Wyman: bas, Charlie Watts: trommer.
 .

The Beatles-version 

The Beatles version blev sunget af Ringo Starr. Sangen er optaget på albummet With the Beatles. 

På "I Wanna Be Your Man" medvirkede John Lennon på rytmeguitar, Paul McCartney på bas, George Harrison guitar, og Ringo Starr trommer, maraca, og sang. George Martin spillede orgel.

Referencer

Eksterne henvisninger 
The Beatles tekst ”I Wanna Be Your Man”
Hør The Beatles “I Wanna Be Your Man”
The Rolling Stones ”I Wanna Be Your Man”
Se The Rolling Stones “I Wanna Be Your Man” fra 1964

Beatles-sange
Rolling Stones-sange
Singler fra 1963
Shuriken School

Shuriken School er en fransk tegnefilmserie i 26 afsnit produceret af Nickelodeon fra 2006.

Serien handler om en japansk ninjaskole. Skolens penge er små, så den brogede flok af lærere og elever må ofte benytte sig af kreative midler og forhåndenværende ting, når ninjafærdighederne skal læres og i kampene mod rivalerne fra Katanaskolen.

Animerede tv-serier
Droptank

Droptank kan have flere betydninger:

 Droptank (flyvning): En særlig tank, til montering på fly for at give forøget flyve-distance.
 Droptank (skib): En særlig tank til brug på skibe af særlige brandfarlige væsker
Droptank (skib)

En droptank på et skib, er en tank monteret til opbevaring af særligt brandfarlige væsker; f.eks. benzin der anvendes til påhængsmotorer. Droptankene er konstrueret således at de på kort tid, kan skydes eller frigøres over bord (at "droppe") i tilfælde af brand i nærheden af tanken.

Skibsterminologi
Svatý Václav

Sankt Václav (født 907 i Prag, død 28. september 935) var hertug af Bøhmen fra 921 og til sin død. Han var søn af Vratislav I, hertug af Bøhmen. Hans far blev opdraget i et kristent miljø. Hans mor, Drahomíra, var imidlertid hedensk opdraget og holdt fast ved hedenske skikke, som mange tjekkiske adelsmænd på den tid, da de frygtede, at de kristne biskopper skulle undergrave deres autoritet.

Han blev myrdet i en arvefølgestrid, og blev derpå martyr for den katolske kirke og er i dag Tjekkiets skytshelgen.

Se også 
Bøhmens regenter

Helgener
Hertuger af Bøhmen
Přemysliderne
Personer fra Tjekkiet
Fredskrudtmagasin

Et fredskrudtmagasin er, som navnet antyder, et krudtmagasin som blev brugt til at opbevare krudt, patroner og granater i fredstid. I krigstid blev ammunitionen flyttet til forsvarsanlæggene. Når magasinerne tømtes, kunne de bruges til indkvartering af soldater.

Vestvolden 
Ved opførelsen af Københavns vestvold (1888-1892) blev der anlagt fem fredskrudtmagasiner, hvert bestående af ét rum med et gulvareal på 55 m². Disse blev i 1903-5 suppleret med seks større magasiner, de såkaldte Madsenske fredskrudtmagasiner, opkaldt efter krigsminister V.H.O. Madsen). Bygningerne består af seks opbevaringskasematter bygget ind i volden, og en forbindelsesgang. I hver kasemat kunne der sove 36 soldater. De blev bygget ind i Vestvolden som erstatning for de store krudtmagasiner på Amager, farlig tæt på København. Da oppositionen fandt ud af, at de kunne bruges af voldens besætning til at overnatte i under krig kom der voldsomme diskussioner, da der var lavet et forlig i 1890'erne om ikke at udbygge Københavns befæstning.

Et af fredskrudtmagasinerne på Vestvolden er i dag ombygget til café, Krudtcaféen.

Se også 
 Ammunitionsdepot
 Parlamentarisme blev indført efter bygningen af Vestvolden.

Kilder

Eksterne hevisninger 
 Beskrivelse af fredskrudtmagasinerne på Vestvolden

Københavns Befæstning
Whipsnade trækatedral

Whipsnade trækatredral (Whipsnade Tree Cathedral) er en ornamental have på omkring 38.000 m² ved Whipsnade, i nærheden af Dunstable i Bedfordshire. Haven er anlagt omtrent i form af en katedral, med græsarealer fungerende som skib, tværskib, kapeller og klostergange. "Væggene" består af forskellige typer af træer.

Haven blev plantet af E.K. Blyth, idet han selv beskrev som en handling udført for "tro, håb og forsoning", som en reaktion på hans egne minder fra 1. verdenskrig. Som kadet på Sandhurst i 1916 mistede han sine to nærmeste venner, Arthur Bailey og John Bennett, i løbet af 18 måneder. I 1930 besøgte han Liverpoolkatedralen, som da var under konstruktion. På vejen hjem gennem Cotswolds så han en træklynge i en bakkeside, og tænkte at dette var da kønnere end den store katedral, og fik idéen om at lave en katedralhave. Han startede i 1932, og udførte arbejdet i etaper. Under 2. verdenskrig groede haven til i ukrudt, men efter krigens slutning fortsatte udbygningen.

I 1953 begyndte man at holde gudstjenester i haveanlægget, og det har man fortsat med siden. Flere forskellige kirkesamfund har brugt anlægget. 

Haveanlægget blev givet til National Trust i 1960. Ved siden af National Trusts aktivitet for at holde haven ved lige og at sørge for at besøgende får den at se, er det et uafhængig fond, Whipsnade Tree Cathedral Fund, som tager hånd om den religiøse brug af stedet.

Eksterne henvisninger 
Whipsnade Tree Cathedral information at the National Trust 
Windy Sayles website, with information about the Tree Cathedral  

Bedfordshire
Parker i Storbritannien
National Trust
Edward Fenech Adami

Edward Fenech Adami (født 7. februar 1934 i Birkirkara) er en maltesisk politiker der tidligere har været Maltas præsident fra 4. april 2004 til 3. april 2009. Før det var han premierminister 1987-96 og 1998-2004.

Adami blev uddannet i økonomi, klassiske studier og jura ved Malta Universitet, og arbejdede som advokat fra 1959. Han er gift med Mary, og de har fem børn.

Politisk virke 
I løbet af sin premierministerperiode fra 1987-96 gennemførte Adami store reformer. Infrastrukturen fik en gennemgående overhaling, ligesom de juridiske og erhvervsmæssige strukturer. Handel blev liberaliseret, og telekommunikations-, bank- og finans-sektorerne blev dereguleret eller privatiseret. Malta søgte også om optagelse i det Europæiske Fællesskab den 16. juli 1990.

Mellem 1996 og 1998 var Adami leder af oppositionen indtil hans parti, det liberal-konservative Partit Nazzjonalista, igen opnåede magten i september 1998. Den foregående Labour-regering havde afbrudt landets ansøgning om optagelse i den Europæiske Union (EU), men den blev genoptaget, da Adami igen blev premierminister.

Forhandlingerne med EU blev afsluttet i december 2002 og bekræftet ved en folkeafstemning i marts 2003 og et efterfølgende parlamentsvalg i april samme år, som også lod Adamis parti bevare regeringsmagten. Få dage senere, den 16. april 2003, skrev Adami under på Maltas optagelse i EU, der blev effektueret ved den store EU-udvidelse 1. maj 2004.

Den 4. april 2004 overtog Adami præsidentposten efter sin partifælle Guido de Marco, denne beholdt han frem til 3. april 2009.

Ekstern henvisning 
 http://www.president.gov.mt/  – officiel hjemmeside

Maltas præsidenter
Politikere fra Malta
Jacob Aue Sobol

Jacob Aue Sobol (født 28. september 1976) er en dansk fotograf som er uddannet på The European Film College fra 1997 til 1998 og på Fatamorgana fra 1998 til 1999.

Sobol(s) 
 blev optaget som prøvemedlem (nominee) i den prestigefyldte fotosammenslutning Magnum i juni 2007 og blev fuldt medlem fra 2012.

 har været bosat i Canada fra 1994 til 1995, på Grønland fra 2000 til 2002 og er for nuværende, 2007, bosiddende og arbejder med fotoreportager i Tokyo, Japan og har tidligere arbejdet i Guatemala.

 billeder og fotoreportager er blandt andet solgt til Museet for Fotokunst, Odense, Det Kongelige Biblioteks Nationale Billedsamling, København og Statens Kunstfond, København.

Bibliografi 
 Sabine, Politikens forlag i 2004

Ekstern henvisning 
 Sobols hjemmeside 

Fotografer fra Danmark
Personer i Kraks Blå Bog